     รีวิวนี้เป็นความคิดเห็นส่วนตัวผมจากประสบการณ์ที่ได้ไปทานมาด้วยตัวเอง 
ภาพถ่ายอาหารวันนี้จะไม่ค่อยชัดนะครับเพราะร้านค่อนข้างมืดครับ

     อาจจะดูโหดร้ายไปหน่อยนะครับกับรีวิวแรกของร้านแล้วได้แค่ 1 ดาว  จริงๆแล้วถ้ามีติดลบผมก็จะให้ติดลบนะครับ

     ทางเข้าร้านค่อนข้างลึกครับต้องเข้ามาเส้นอนุสรณ์สถานบ้านน้ำเค็ม แล้วเลยเข้ามาอีกเกือบๆกิโลถึงจะเจอร้านแล้วมาตอนกลางคืนด้วยครับ มืดมากๆ น่ากลัวด้วย  แต่โชคดีที่มีเจ้าถิ่นนำทางมาด้วยเลยไม่ต้องกลัวหลง

     ที่ตั้งร้านอยู่ริมทะเลเลยครับตอนสึนามิมาตัวร้านเดิมก็พังไปหมดครับ ทางเจ้าถิ่นบอกว่าแถบนี้ราบเป็นหน้ากลองเลยครับ ตัวร้านแบ่งออกเป็น 3 ส่วนครับ 
สร้างเป็นโรงเรือนยาว 2 โรง สำหรับลูกค้า อีกส่วนเป็นครัวครับ

   อาหารที่สั่งในวันนี้ก็มีดังนี้ครับ

  - แกงเหลือง รสชาติไม่จัดจ้านเหมือนที่คิดไว้ ผิดหวังนิดๆครับ

  - ยำหมึก จานนี้รสชาติเค็มนำ เปรี้ยวตาม หมึกก็เหนียวไม่สดครับ 

  - หอยหวานย่าง จานนี้อร่อยสุดครับ ส่วนน้ำจิ้ม ก็ธรรมดาครับ

  - ปลากะพงทอดน้ำปลา ตัวเนื้อปลาพอจะทานได้ครับ ส่วนน้ำราดที่มาด้วยนั้น หวานแหลมแสบคอเลยครับ 

     สรุปหลังจากชิมอาหารครบทุกจาน เจ้าถิ่นที่มาด้วยถึงกับเดินไปถามในครัวแต่กลับได้รับคำตอบกลับมาว่าคนอื่นก็กินได้ไม่เห็นมีใครบ่น ได้คำตอบแบบนี้มาก็จบครับ ก็ถือซะว่าผิดเป็นครูครับ 